KOMISIJOS SPRENDIMAS
2006 m. spalio 6 d.
iš dalies keičiantis Sprendimą 2003/858/EB dėl teritorijų, iš kurių leidžiama importuoti tam tikras gyvų žuvų rūšis, jų kiaušinėlius ir lytines ląsteles, skirtas ūkininkavimui Europos bendrijoje, sąrašo
(pranešta dokumentu Nr. C(2006) 4361)
(Tekstas svarbus EEE)
(2006/680/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 19 straipsnio 1 dalį,
kadangi:
(1)
2003 m. lapkričio 21 d. Komisijos sprendimu 2003/858/EB dėl veterinarijos sąlygų ir sertifikavimo reikalavimų importuojamoms gyvoms žuvims, jų kiaušinėliams ir lytinėms ląstelėms, skirtoms ūkininkavimui, ir akvakultūros kilmės gyvoms žuvims ir jų produktams, skirtiems vartoti žmonėms, nustatymo (2) sudaromas trečiųjų šalių arba jų teritorijos dalių, iš kurių valstybėms narėms leidžiama importuoti gyvas žuvis, jų kiaušinėlius ir lytines ląsteles, skirtas ūkininkavimui Bendrijoje, sąrašas.
(2)
2006 m. kovo mėnesį Bendrijos veterinarijos ekspertai Albanijoje atliko patikrą vietoje, siekiant nustatyti, ar laikomasi Sprendimo 2003/858/EB nuostatų.
(3)
Atliktos patikros rezultatai rodo, kad Albanija negali pateikti ūkininkavimui skirtų gyvų žuvų, jų kiaušinėlių ir lytinių ląstelių eksportui į Bendriją būtinų gyvūnų sveikatos garantijų.
(4)
Kadangi toks importas į Bendriją galėtų rimtai pakenkti vandens gyvūnų sveikatos padėčiai Bendrijoje, Albanija turėtų būti išbraukta iš trečiųjų šalių, iš kurių valstybėms narėms leidžiama importuoti gyvas žuvis, jų kiaušinėlius ir lytines ląsteles, skirtas ūkininkavimui Bendrijoje, sąrašo, pateikto Sprendimo 2003/858/EB I priede.
(5)
Todėl Sprendimą 2003/858/EB reikėtų atitinkamai iš dalies pakeisti.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/858/EB I priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2006 m. spalio 6 d.